[{"text_idx": "#000000", "text": "Supporters Club and CF10 Trust"}, {"text_idx": "#000001", "text": "Boyde yn setlo i fywyd yn y brifddinas"}, {"text_idx": "#000004", "text": "Mae Boyde, sydd yn gallu chwarae yn unrhyw safle yn y rheng-o\u0302l, wedi bod yn ymarfer gyda\u2019i ranbarth newydd ers saith wythnos, a bydd yn cystadlu gyda chwaraewyr fel Ellis Jenkins, Nick Williams, Josh Turnbull, Josh Navidi, Olly Robinson a Shane Lewis-Hughes a le yn y nhi\u0302m John Mulvihill."}, {"text_idx": "#000005", "text": "Roedd y chwaraewr rheng-o\u0302l yn aelod o garfan y Scarlets wnaeth gipio\u2019r Guinness PRO14 yn 2016/17, a mae ganddo atgofion melys o\u2019i gyfnod gyda\u2019r rhanbarth yn Llanelli. Ond mae\u2019n cyrraedd y Gleision gydag awch i ddod a tlysau yn o\u0302l i Barc yr Arfau."}, {"text_idx": "#000006", "text": "\u201cRoedd hi ychydig yn wyllt tuag at diwedd y tymor, pan roedd pethe\u2019n dechrau symud a cafodd ei gadarnhau mod i\u2019n gadael y clwb,\u201d meddai Boyde."}, {"text_idx": "#000007", "text": "\u201cOnd rwy\u2019n fwy nag hapus i fod yma, yn enwedig ers i mi ddod i ymarfer yn y cyfleusterau newydd ym Mharc yr Arfau. Rwy\u2019n mwynhau yn fawr ac yn mwynhau\u2019r ddinas ei hun hefyd."}, {"text_idx": "#000008", "text": "\u201cMae\u2019r bois wedi bod yn groesawgar iawn, a rwyf wedi symud i Gaerdydd, sydd wedi gwneud popeth yn haws a rwyf yn ei chanol hi gyda\u2019r bois."}, {"text_idx": "#000009", "text": "\u201cRoedd \u2018na nifer o uchafbwyntiau yn ystod fy amser gyda\u2019r Scarlets. Efallai mod i wedi gadael ar ychydig o nodyn wael, ond roedd popeth yn wych yno, yn enwedig wrth i ni ennill y gynghrair, cyrraedd ffeinal arall a chyrraed rownd gyn-derfynol Ewrop."}, {"text_idx": "#000010", "text": "\u201cOnd gobeithio, gyda\u2019r garfan sydd yn fan hyn, y gallwn ni fynd ymlaen i gystadlu am dlysau gyda\u2019r Gleision dros y cwpwl o flynyddoedd nesaf. Dyna yw\u2019r go\u0302l. Chi ddim yn ymuno a\u0302 clwb i fod ar y droed-o\u0302l ac aros ar yr un safon."}, {"text_idx": "#000011", "text": "\u201cGobeithio ein bod ni wedi cyrraedd pwynt lle allwn ni gamu ymlaen fel rhanbarth a chael cyfnod llwyddiannus yng nghrys y Gleision.\u201d"}, {"text_idx": "#000012", "text": "Roedd Boyde yn siarad ar bennod diweddaraf \u2018Cardiff Blues Uncovered\u2019 sydd yn rhoi cip-olwg ar fywyd tu o\u0302l i lenni y rhanbarth, wrth iddyn nhw baratoi am y tymor newydd."}, {"text_idx": "#000013", "text": "Mae\u2019r chwaraewr 24-mlwydd-oed yn cyfaddef fod y ddwy ge\u0302m yn erbyn Gleision Caerdydd llynedd - lle roedd ti\u0302m John Mulvihill yn fuddugol - wedi ei berswadio i ymuno a\u0302\u2019r rhanbarth, a mae\u2019n edrych ymlaen i ddatblygu ei ge\u0302m bersonol, yn enwedig yn ardal y dacl."}, {"text_idx": "#000014", "text": "Ychwanegodd Boyde: \u201cLlynedd fe wnaeth y Gleision ein trechu ni cwpwl o weithiau, a cefais gyfle i weld y brand o rygbi mae\u2019n nhw anelu i chwarae. Mae\u2019n nhw\u2019n canolbwyntio ar ymosod, a mae ganddyn nhw rhywfaint o da\u0302n yn eu boliau ymysg y blaenwyr, yn enwedig yn yr amddiffyn."}, {"text_idx": "#000015", "text": "\u201cMae ganddyn nhw hunaniaeth, a dwi\u2019n teimlo gallwn i ffitio i fewn gyda hynny. Ar o\u0302l siarad gyda\u2019r hyfforddwyr, daeth y penderfyniad yn haws i symud i Gaerdydd, a mae hi wedi bod yn benderfyniad cywir hyd yn hun."}, {"text_idx": "#000016", "text": "\u201cGobeithio gallai ddatblygu sgiliau fy hun drwy chwarae ac ymarfer gyda hyfforddwyr gwahanol."}, {"text_idx": "#000017", "text": "\u201cMae safon y rheng-o\u0302l yn uchel iawn, a mae\u2019r gwaith ar y llawr o ran dwyn y meddiant yn rhywbeth sydd wedi gwanhau yn fy nge\u0302m dros y blynyddoedd diwethaf."}, {"text_idx": "#000018", "text": "\u201cOnd ar o\u0302l ymuno ac ymarfer, mae hi\u2019n amlwg fod yna bwyslais ar ardal y dacl, a rwy\u2019n edrych ymlaen i ddatblygu hynny yn ystod fy amser yma."}, {"text_idx": "#000019", "text": "\u201cMae \u2018na nifer o chwaraewyr gwych yma, a bydd hi\u2019n gystadleuol am le yn y ti\u0302m pan fydd y tymor newydd yn cychwyn."}, {"text_idx": "#000020", "text": "\u201cGobeithio gall y Gleision wneud y dwbwl dros y Scarlets unwaith eto eleni! Ond o ddifrif, mae\u2019n gret i\u2019w cael nhw yn yr un grwp ac i gael chwarae yn eu herbyn nhw ddwywaith."}, {"text_idx": "#000021", "text": "\u201cMae ambell i ge\u0302m yn ystod hanner cyntaf y tymor y byddwn ni\u2019n targedu, yn enwedig gartref, a rwyf yn edrych ymlaen i chwarae o flaen y dorf ym Mharc yr Arfau, yn enwedig yn erbyn y rhanbarthau eraill.\u201d"}, {"text_idx": "#000023", "text": "Any player pulling on the Cardiff jersey will do us proud - Young"}, {"text_idx": "#000027", "text": "Subscribe to our recap newsletter:"}, {"text_idx": "#000028", "text": "Register today to keep up to date with Cardiff Blues news, ticket information, offers and competitions, including selected promotions from official club partners"}]